**ข้อตกลงและเงื่อนไขในการขอรับบริการงานวิเคราะห์การเจือปนน้ำตาลในน้ำผึ้งและน้ำมะพร้าว**

**ด้วยเทคนิคไอโซโทปเสถียร**

ผู้ขอรับบริการ โปรดรับทราบเงื่อนไขข้อตกลงก่อนขอรับบริการทุกครั้ง รายละเอียดดังนี้

**ข้อ 1 ปริมาณตัวอย่างในการจัดส่ง**

**1.1 ตัวอย่างน้ำผึ้ง**

* บรรจุน้ำผึ้งลงในภาชนะที่สะอาดและะปิดสนิท
* น้ำผึ้งสามารถจัดส่งได้ในอุณภูมิแวดล้อมปกติ
* ปริมาณน้ำผึ้งไม่น้อยกว่า 100 กรัม

**1.2 ตัวอย่างน้ำมะพร้าว**

1.2.1 น้ำมะพร้าวสดจากลูก

* บรรจุน้ำมะพร้าวใส่ภาชนะที่สะอาดและปิดสนิท
* น้ำมะพร้าวสดต้องถูกเก็บรักษาที่อุณหภูมิต่ำกว่า 4 องศาเซลเซียส ก่อนและขณะจัดส่งมาวิเคราะห์ในห้องปฏิบัติการ เพื่อป้องกันการบูดเสียระหว่างขนส่งเนื่องจากการบูดเสียมีผลต่อการวิเคราะห์ผลจึงจำเป็นอย่างยิ่งต้องแช่เย็นหรือแช่แข็งมา
* ปริมาณน้ำมะพร้าวที่ใช้ 150 - 200 ml (มิลลิลิตร)

1.2.2 ตัวอย่างน้ำมะพร้าวในบรรจุภัณท์ UHT ( Ultra High Temperatrue ) น้ำมะพร้าวบรรจุกล่อง

* สามารถจัดส่งได้อุณหภูมิสภาพแวดล้อมปกติ
* ปริมาณน้ำมะพร้าวที่ใช้ 150 - 200 ml (มิลลิลิตร)

\*\*\* หมายเหตุ : กรณีตัวอย่างน้ำมะพร้าวห้องปฏิบัติการจะทำการวิเคราะห์ตัวอย่างทันทีเมื่อตัวอย่างมาถึงและจะทำการเก็บรักษาตัวอย่างไว้ไม่เกิน 2 สัปดาห์ หลังจากครบกำหนดจะทำการกำจัดตัวอย่างทิ้งทันที

**ข้อ 2 การให้บริการตรวจวัดวิเคราะห์**

2.1 ผู้รับบริการส่งแบบคำขอรับบริการฯ ในระบบ [TINT e-Service](https://eservice.tint.or.th/) Platform พร้อมตัวอย่างให้เจ้าหน้าที่รับตัวอย่าง

2.2 เจ้าหน้าที่ตรวจสอบเอกสารพร้อมตัวอย่าง เมื่อถูกต้องจะรับเข้าระบบและแจ้งอัตราค่าบริการ หากไม่ถูกต้องจะแจ้งให้ทำการแก้ไข (ค่าบริการตามประกาศ เรื่อง อัตราค่าบริการศูนย์บริการเทคโนโลยีนิวเคลียร์ (ฉบับล่าสุด)

2.3 ผู้รับบริการจะได้รับผลการวิเคราะห์หลังจากชำระค่าบริการแล้ว

2.4 ห้องปฏิบัติการฯ มีนโยบาย ไม่ติดต่อกับผู้รับบริการในระหว่างตรวจวิเคราะห์ ยกเว้น กรณีที่จำเป็นต้องปรึกษาปัญหา

2.5 กรณีที่เกิดปัญหาในการวิเคราะห์ เช่น ยกเลิกการวิเคราะห์ ห้องปฏิบัติการฯ จะแจ้งสาเหตุให้ทราบทุกครั้ง

**ข้อ 3 การรายงานผล**

3.1 ห้องปฏิบัติการฯ แจ้งผลให้ผู้ขอรับบริการทราบในรูปแบบรายงานผลการวิเคราะห์ (Analysis Report) สามารถขอรับผลได้ในการดาวโหลดผลในระบบ [TINT e-Service](https://eservice.tint.or.th/) Platform ด้วยตัวเอง หรือขอให้จัดส่งทางไปรษณีย์ (แจ้งความต้องการในแบบคำขอรับบริการฯ)

3.2 ห้องปฏิบัติการฯ มีนโยบาย ไม่แจ้งผลวิเคราะห์ทางโทรศัพท์หรือโทรสาร

3.3 ห้องปฏิบัติการฯ มีนโยบาย ไม่รายงานผลถึงความสอดคล้องกับเกณฑ์ มาตรฐาน หรือข้อกฎหมาย (Specification, Standard, Law)

3.4 ห้องปฏิบัติการฯ มีนโยบาย ไม่ตัดสินผลการวิเคราะห์ให้แก่ผู้ใช้บริการ

🞏 ข้าพเจ้าได้อ่านและยอมรับข้อตกลงและเงื่อนไขการรับบริการแล้ว

…………………………………………………

( )